Vízia školy

Základným motívom pre obnovenie školy v Šemši bolo poskytnúť rodičom modernú cestu výchovy a vzdelávania v blízkosti ich domova.

Našou snahou je ponúknuť školu, kde sa môžu rodičia spoľahnúť na učiteľov, že je o ich deti dobre postarané. Docieliť sa to dá jedine v malom, rodinnom prostredí, aké ZŠ Šemša ponúka. Škola rada prijme aj deti z okolitých obcí, či z mesta.

Vytvoríme priestor, kde umožníme deťom ich rast, získanie nových vedomostí, rozvoj talentov, rozširovanie obzorov, reálne učenie sa pre život.....to všetko s využitím moderných vyučovacích metód.

Čo ponúkame:

- metódy vyučovania /skupinová práca, zážitkové vyučovanie, projektové vyučovanie, dramatická výchova, prvky Montessori, učenie hrou, relaxácia…/,

- individuálny prístup ku žiakom v malom kolektíve detí,

- športové aktivity /stolný tenis, bedminton, plavecký výcvik, aerobic pre deti, turistika v okolí…./,

- spoluprácu so ZUŠ Medzev,

- prestávky na školskom dvore, časté prechádzky do okolitej prírody,

- škola otvorená pre deti od 7.00 hod. do 16.30 hod.,

- možnosť domácej prípravy v klube pod dozorom,

- kvetinová záhrada, bylinková záhradka, ovocný sad, políčko... všetko bude slúžiť na praktické vyučovanie,

- peknú, čistú , zrekonštruovanú budovu,

- vlastnú jedáleň so stravovaním,

- multifunkčné ihrisko, detské ihrisko, veľkú trávnatú plochu so stromami,

- moderné vybavenie školy so snahou o stále dopĺňanie vyučovacích pomôcok a kníh do školskej knižnice,

- separovanie odpadu celej školy, enviromentálne vnímanie,

- školské akcie /noc v škole, karneval, olympiáda, spoločné prežívanie Adventu, vianočný program, grilovačka s rodičmi, besedy, spolupráca s MŠ a knižnicou obce…./,

- výlety,

- vystúpenia,

- Deň otvorených dverí s možnosťou zúčastniť sa celého vyučovania….

Veríme, že Vás naša predstava o novej, modernej škole zaujala a začnete premýšľať nad jej novým vdychom života. V modernej spoločnosti je vzdelávanie prvoradé, určme si ho za prioritu aj my.

V prípade ďalších otázok resp. záujmu o umiestnenie dieťaťa do školy nás neváhajte kontaktovať na tel.čísle 0911 970 532.

S pozdravom Mgr. Paulína Lörincová